సీ ఫోర్ట్, మాస్ట్రో

సీ ఫోర్ట్, మాస్ట్రో (ఆంగ్లం: Sei forte, maestro) ఇటాలియన్ టెలివిజన్ సిరీస్. ఇది 1999 లో నిర్మించిన హాస్య నాటక ధారావాహిక, 2000 నుండి 2001 వరకు కనాలే 5 లో ప్రసారమైంది. పాట్రిజియా ఫాసియో, డొమెనికో మాట్యూచి రూపొందించిన ఈ ధారావాహికలో మొత్తం 52 ఎపిసోడ్లతో రెండు సీజన్లు ఉన్నాయి. 

 ప్లాట్ 

 మొదటి సీజన్ 
మిలన్ కు చెందిన ఎమిలియో రిక్కీ అనే ప్రాథమిక పాఠశాల ఉపాధ్యాయుడు. తన పాత స్నేహితుడు గియులియో ప్రధానోపాధ్యాయుడుగా ఉన్న ప్రైవేట్ పాఠశాలలో ఉద్యోగం కోసం తన స్వస్థలమైన టెర్నీకి తిరిగి వస్తాడు. అతను తన తండ్రి విట్టోరియో, అతని కొత్త భాగస్వామి లూసినా లతో వాళ్ళ ఇంటిలోనే బస చేస్తాడు. ఎమిలియో తన కొత్త సహోద్యోగులతో, ముఖ్యంగా విద్యార్థులతో త్వరగానే మంచి బంధం ఏర్పరుచుకుంటాడు.

ఎమిలియో టీనేజ్ కుమార్తె సబ్రినా, తల్లిదండ్రులు విడిపోయాక, అతనితో కలిసి జీవించడానికి వస్తుంది. అతను ఆమెతో తన సంబంధాన్ని పునర్నిర్మించుకోవాలి. అదే సమయంలో, తనకు గతంలో ప్రేమ వ్యవహారం ఉన్న క్లాడియాతో తిరిగి కనెక్ట్ అవ్వాలి. క్లాడియా అతన్ని మరోసారి అల్లకల్లోలమైన ప్రేమలో పడేస్తుంది.

ఎమిలియోకు సహాయం చేస్తున్నది బార్బరా తోటి ఉపాధ్యాయురాలు, పొరుగింటి వ్యక్తి. ఆమె గియులియోకు చిరకాల స్నేహితురాలు కూడా. వాళ్ళ పరిస్థితి సంక్లిష్టంగా ఉన్నప్పటికీ, ఎమిలియో ఆమె పట్ల ఆకర్షితురాలౌతాడు. ఎమిలియో, బార్బరా పరస్పరం ప్రేమ కలుగుతుంది. కానీ వాళ్ళకు వేరే భాగస్వాములతో సంబంధం ఉన్నందున, ఇద్దరూ ఒకైపత్ల ఒకరికి ఉన్న భావాలను వ్యక్తపరచరు. గియులియో బార్బరాకు ప్రపోజ్ చేసినప్పుడు విషయాలు మరింత క్లిష్టంగా మారతాయి. ఆమె తొలుత సంకోచించినప్పటికీ, చివరికి అంగీకరిస్తుంది.

క్లాడియా చివరకు నటి కావాలనే తన కలను సాధించి రోమ్ వెళుతుంది. ఎమిలియోకు బార్బరాపై ఉన్నది నిజమైన ప్రేమ అని గ్రహించి క్లాడియా, అతనితో సంబంధాన్ని శాశ్వతంగా తెంచుకుంటుంది.

బార్బరా, గియులియోల పెళ్ళిరోజు వస్తుంది. అది ఉపాధ్యాయుడిగా ఎమిలియోకు చివరి రోజు కూడా. తాగి ఉన్న గియులియో, ఎమిలియో, బార్బరాలు ప్రేమలో ఉన్నారని తనకు తెలుసని ఎమిలియోకు చెబుతాడు. దాంతో ఎమిలియో, పెళ్ళికి వెళ్ళకూడదని నిర్ణయించుకుని వెంటనే మిలన్ కు తిరిగి వెళ్తాడు. ఆ సంగతి తెలిసిన బార్బరా నిర్ఘాంతపోతుంది. చివరకు తన మనసులో ఉన్న నిజమైన భావాలను గ్రహిస్తుంది. లూసినా, సబ్రినా, విట్టోరియోల సహాయంతో, బార్బరా ఎమిలియోను తిరిగి కలిసి, అతనిపై తనకున్న ప్రేమను వెల్లడిస్తుంది.

 రెండవ సీజన్ 
ఎమిలియో అదే పాఠశాలలో మరొకసారి ఉపాధ్యాయుడిగా పనిచేస్తాడు. బార్బరాతో కలిసి జీవితాన్ని ప్రశాంతంగా ఆస్వాదిస్తూంటాడు. కానీ ఎమిలియో బిడ్డతో గర్భవతిగా ఉన్న క్లాడియా అనుకోకుండా తిరిగి రావడంతో వారి ప్రశాంతత స్వల్పకాలికమే అవుతుంది. క్లాడియా బిడ్డకు తండ్రి ఎమిలియో అని తెలుసుకున్న బార్బరా, వెంటనే అతన్ని విడిచి వెళ్తుంది. క్లాడియా, అలెస్సియో అనే అబ్బాయికి జన్మనిస్తుంది, కానీ ఆమె తన నటనా వృత్తిపై దృష్టి పెట్టడం కోసం, బిడ్డను ఎమిలియో సంరక్షణలో వదిలి వెళ్ళాలని నిర్ణయించుకుంటుంది. ఇంతలో బార్బరా, రోక్కో అనే ఆకర్షణీయమైన డ్రిల్లు మాస్టారికి దగ్గరవ్వడం ప్రారంభిస్తుంది. ఉపాధ్యాయులు, విద్యార్థులకు ఎదురయ్యే సవాళ్లు, ఆనందాలతో పాఠశాల సంవత్సరం ముగుస్తుంది. ఎమిలియో, బార్బరాలను తిరిగి కలిపే ప్రణాళికను విద్యార్థులు స్వయంగా రూపొందిస్తారు. చాలా హృదయవేదన తరువాత, ఇద్దరూ చివరకు రాజీపడి పెళ్ళి చేసుకోవాలని నిర్ణయించుకుంటారు.

తారాగణం
 అన్నా రీటా దెల్ పియానో : ప్రొటెక్షన్,  డైరెక్టర్ బెట్టింగ్ పాత్ర
 ఎమిలియో సోల్ఫ్రిజ్జి  : ఏమిలియో రిక్కీ
 గియా డి లౌరెంటీస్ : బార్బరా లోరియాని
 గాస్టోన్ మోస్చిన్ : విట్టోరియో రిక్కీ
 వాలెరియా ఫాబ్రిజ్జి: లూసినా నర్ది 
 ఫెడెరికా సిటారెల్లా : సబ్రినా రిక్కీ
 ఫ్రాన్సెస్కా రెట్టోండిని : క్లాడియా మార్టిని
 మాసిమో సియావర్రో : గియులియో లాబుయా

మూలాలు
బయటి లింకులు


వర్గం:ఇటాలియన్ టెలివిజన్ సిరీస్